**Vejledning til skriftligt produkt i KS**

**Arbejdsfaser**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **1** |  | **2** |  | **3** |  | **4** |  | **5** |  | **6** |
| Læs det udleverede materiale.  Tag grundige noter og overstreg vigtige passager.  Læg materialet fra dig, og læs det igennem endnu engang, med friske øjne. |  | Find en ide ud fra materialet, som du skal arbejde ud fra.  Du kan eventuelt udarbejde et mindmap over emnet. |  | På baggrund af ideen og evt. mindmappet, skal der ud formes en problemformulering og problemstillinger.  Vær bevist om at nå den højere taksonomi niveauer, og stil dig selv spørgsmål, du kan svare på |  | Sæt materialet i realtion til din PF og dine problemstillinger. Er der nogle punkter der mangler materiale.  Se på materialet fra undervisningen, og brug dette. Indsaml empiri fra internetet eller biblioteket. |  | Skriv dit skriftligt produkt på baggund af de forudgående arbejdsfaser.  Gå gerne tilbage og gentag nogle af faserne, og foretag tilpasninger. |  | Det skriftlige produkt afleveres forud for/ den endelige eksamination  (husk også at printe til tilhørere) |

**Hvad er et skriftligt produkt og hvad skal det indeholde**?  
Et skriftligt produkt er ikke en ”typisk” opgave, da den ikke kan stå alene, men skal følges op af et mundtligt oplæg. Her tales der ud fra synopsen som dermed fungerer som en slags talepapir, disposition, note. I synopsen skal der derfor ikke bruges tid på lange beskrivelser, men i stedet hovedpunkter.

1. Emne
2. Problemformulering
3. Problemstillinger
4. Delkonklusioner (svar på de opstillede problemstillinger)
5. Konklusion
6. Litteraturliste

Omfang: Ca. 3-4 A4 sider + eventelle bilag

**Emne**Skriv hvilke emne/område synopsen omfatter. Eksempelvis: ”Familieliv i Danmark efter 1950”

**Problemformulering**I en problemformulering skal du formulere en undren over eksisterende forhold, og udtrykke hvad du ønsker mere viden om. Selvom problemformuleringen som regel ikke er særlig lang, så kan den alligevel godt være svær at skrive - især hvis man ikke kender nok til emnet. Derfor er du nødt til at sætte dig grundigt ind i emnet for at lave en ordentlig problemformulering. Det kræver med andre ord viden at lave en god problemformulering! Derfor er det ofte nødvendigt at vender tilbage og justere sin problemformulering igennem arbejdsprocessen.

Derudover skal du være på om der sammenhæng mellem konklusion og problemformulering: Konklusionen skal give en besvarelse af problemformuleringen! Det er med andre ord vigtigt at I svarer på det I siger I vil undersøge.

Tjekliste til problemformulering:

* Er der et klart fokus?
* Er den entydig?
* Bygger den på noget, der er et egentligt problem; noget der ikke stemmer, noget der er paradoksalt eller?
* Er der materiale, der kan bruges til løsningen af problemformuleringen?
* Lægges op til lukkede eller åbne svar? (lav eller høj taksonomi)

Igen er det er vigtigt at være opmærksom på, at man godt kan justere problemformuleringen og problemstillinger undervejs. Faktisk er det ofte nødvendigt, fordi man kan blive klogere i løbet af processen.

**Problemstillinger**

Her opstilles en række underspørgsmål, der samlet fører til en besvarelse af problemformuleringen. Det er vigtigt at spørgsmålene bindes sammen af en ”rød tråd”, så de holder sig indenfor det valgte fokus. Derudover skal du i arbejdet og præsentationen af problemstillingerne anvende følgende:

* Det udleveret bilagsmateriale. Det er vigtigt at ALLE bilag bliver brugt!
* Stof fra de tre fag. Det er vigtigt at man ikke ”overser” et fag, tiden skal fordeles nogenlunde lige ligt.
* Relevant og væsentligt supplerende materiale, som du selv har fundet. Det kan være en artikel, tabel, uddrag fra en undervisningsbog, billede eller andet relevant for opgaven.

Ud over de ovennævnte forhold er det også vigitgt at overveje de taksonomiske niveauer, og vis at man kan navigere herpå. Ved at formulere problemstillingerne på bestemte måder sikrer man sig at dette krav opfyldes.

**Redegørelsesniveau**: Gennemgang af det væsentlige i hovedtræk.   
Spørgsmålstype: *HVAD, HVILKEN, HVOR, HVEM?*   
Eks. ”Hvad skete der under 1. korstog?”. Her gives en kort gennemgang af 1. korstog.

**Undersøgelses**-/**påvisningsniveau** (analyse): Finde sammenhænge og forklaringer i de problemstillinger, der arbejdes med. Her gås der i dybden med materialet. Sørg for at inddrage og anvende relevante teorier, begreber og modeller.   
Spørgsmålstype: *HVORFOR?*Eks. ”Hvorfor kom der et korstog?”. Her gås der i dybden med de bagvedliggende årsager til 1. korstog

**Diskussions**-/**vurderingsniveau**: Sammenligningen og diskussion af forskellige vinkler, herunder også din egen. Husk de faglige argumenter. Inddrag gerne en større viden fra undervisningen.   
Spørgsmålstype: *HVORDAN?*Eks. ”Hvilken roller spiller korstogene i dag?”. Her gives en vurdering og diskussion af korstogenes påvirkning

**  
Delkonklusioner**Delkonklusionerne udgør synopsens hovedbesvarelse. Her gives svar på de opstillede problemstillinger – gerne besvaret én for én.

**Konklusion**I konklusionen gives der svar på problemformuleringen og en sammenfatning af delkonklusioner. I modsætning til delkonklusionen, så skal du her skrive ca. 10-20 linjer sammenhængende tekst om hvad du er nået frem til.

**Litteraturliste**   
Angiv den anvendte litteratur (hvor har du din viden fra?)